भड़ास4मीडिया के संचालक-संपादक यशवंत सिंह को नोयडा पुलिस ने गिरफ्तार कर जेल भेज दिया है। उनकी गिरफ्तारी एक राष्ट्रीय न्यूज चैनल के प्रबंध संपादक की लिखित शिकायत पर की गई थी। शिकायत में यशवंत पर रंगदारी मांगने, भय फैलाने तथा जान से मारने जैसे गंभीर आरोप लगाये गये हैं। सवाल यह है कि जिस यशवंत भाई को हजारों कायर मिलकर नहीं डरा पाए, जिसकी कलम से ही अच्छे-अच्छों की हवा निकल गई, उस व्यक्ति को भला किसी डरे को डराने की क्या जरुरत? पुलिस तो अपने आकाओं की गुलाम है ही ये तो सब ही जानते हैं की पुलिस का पहला निशाना "पत्रकार" ही होते हैं। खैर, यहाँ बात यशवंत भाई को झूठे मामले में फ़ंसाने की हो रही है।